**Tenk Községi Önkormányzat Képviselő - testületének 15/2019.(II.20.) számú határozata:**

1. Tenk Községi Önkormányzat Képviselő-testülete akként határoz, miszerint a „Tenki Csicsergő Óvoda fejlesztése” megnevezésű TOP-1.4.1-16-HE1-2017-00012 kódszámú pályázat keretében a közbeszerzési feladatok ellátására **Boros Tamás e.v.** (3326 Ostoros, Hunyadi utca 101.) szám alatti vállalkozót bízza meg. A megbízási díj bruttó **762.000,- Ft, azaz héteszázhatvankettőezer forint.** A megbízási díj teljes összege Tenk Község Önkormányzat 2019. évi költségvetésén belül a TOP-1.4.1-16-HE1-2017-00012 kódszámú pályázatra elkülönített előirányzatból rendelkezésre áll.
2. Tenk Községi Önkormányzat Képviselő-testülete felhatalmazza Szopkó Tamás polgármestert a feladat ellátásához kapcsolódó szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő - testületének 16/2019.(II.13.) számú határozata:**

1. Tenk Községi Önkormányzat Képviselő-testülete akként határoz, hogy Kovács Mihály (3000 Hatvan, Zöldfa utca 18. szám) Fejlesztési és Koordinációs Központ Nonprofit Kft. (székhely: 3000 Hatvan, Radnóti tér 2., cégjegyzékszám: 10-09-035485) ügyvezetői tisztség betöltésére benyújtott pályázatát elfogadja, és 5 év időtartamra ügyvezetővé választja önálló cégjegyzési joggal. Az ügyvezető megválasztásának hatálya az a nap, amikor a Társaság utolsó tagja (önkormányzata) is meghozza az ügyvezető megválasztásáról szóló döntését.
2. Tenk Községi Önkormányzat Képviselő-testület úgy határoz továbbá, hogy fentiekre tekintettel a Fejlesztési és Koordinációs Központ Nonprofit Kft. (székhely: 3000 Hatvan, Radnóti tér 2., cégjegyzékszám: 10-09-035485) társasági szerződését módosítja a változásokkal egységes szerkezetben és elfogadja a változásokkal egységes szerkezetbe foglalt társasági szerződést.
3. Tenk Községi Önkormányzat Képviselő-testülete felhatalmazza Szopkó Tamás polgármestert, hogy a változásbejegyzés során esetlegesen felmerülő hiánypótlás esetén az Önkormányzat hatáskörébe tartozó hiánypótlással érintett tárgykörben önálló döntést hozzon.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 17/2019.(II.20.) számú határozata:**

1. Szelesné Lajcsák Lilla (szül. neve: Lajcsák Lilla, szül. hely, idő: Miskolc, 1995.01.23., an.: Nagy Gyöngyi) 3360 Heves, Bem József utca 22. szám alatti lakos számára szolgálati lakást biztosít az önkormányzat tulajdonát képező 3359 Tenk, Fő út 52. szám alatti lévő lakóházban 2019. április 1. napjától határozott időre, 3 év időtartamra, azaz 2022. április 1. napjáig.

2. Tenk Községi Önkormányzat Képviselő- testülete a kérelmezőt a lakbérfizetési kötelezettség alól a Tenk község településen betöltött védőnői állásának időtartamára mentesíti, a bérlőnek kizárólag az ingatlan közüzemi költségeit és kiadásait kell Tenk Községi Önkormányzat részére, számla ellenében minden hónap 10. napjáig befizetnie.

3. Tenk Községi Önkormányzat Képviselő-testülete felhatalmazza a polgármestert a lakásbérleti szerződés aláírására.

Felelős: Szopkó Tamás polgármester

Határidő: értelem szerint